2014./15.

***lipanj***

***vrijeme je za čitanje.....***

***PREPORUKE :***

***Na čitateljskom blogu za tinejdžere***

<https://frikovi.wordpress.com/>

**Knjiga nije hrana,  
ali je poslastica.**

**Tin Ujević**

**u travnju**

2.4.DAN DJEČJE KNJIGE

OSNOVALI SMO DJEČJI ČITATELJSKI KLUB

26.ožujka je u prostoru Gradske knjižnice Pakrac na zajedničku inicijativu Osnovne škole braće Radića i Gradske knjižnice Pakrac održan osnivački susret Dječjeg čitateljskog kluba. Prvom susretu odazvalo se 15 učenika viših razreda OŠ koji su zajedno sa školskom knjižničarkom Anitom Pavlečić i nastavnicom hrvatskog jezika Vesnom Nemet odlučili dio svog vremena posvetiti čitanju knjiga koje izlaze iz okvira obvezne lektire, što je i bio jedan od ciljeva osnivanja ovog kluba.  Suradnjom gradske i školske knjižnice želimo još više promicati čitalačke navike, razvijanje kritičkog mišljenja, ali i socijalne i komunikacijske vještine kod djece, te ih zanimljivim i slobodnim izborom knjiga  motivirati i pokazati kako je čitanje dobar način provođenja slobodnog vremena.

Članovi Dječjeg čitateljskog kluba sastajat će se jednom mjesečno, a jedan od prvih zadataka im je smisliti naziv i logo kluba.

Za prvo čitanje  odabrali smo Tajne Hrvoja Kovačevića.

Sljedeći sastanak 16.travnja 2015. u 14.00 u Gradskoj knjižnici

Dječji čitateljski klub će se zvati **Kuna,**prema simbolu gradske zastave.Logo je osmislio Leo , a uskoro ćete ga moći i vidjeti na našim stranicama.

I dalje čitamo Tajne Hrvoja Kovačevića, ali nakon razgovora o pročitanim knjigama, međusobno smo zamijenili naslove. Sljedeći sastanak- sredinom svibnja; zadatak: čitanje lijepih/ zanimljivih ulomaka iz knjige.

Primamo u klub  i dalje sve koji vole čitati i žele razgovarati o knjigama.

**22.4. DAN HRVATSKE KNJIGE**

**23.4. SVJETSKI DAN KNJIGE I AUTORSKOG PRAVA**

**NOĆ KNJIGE**



-od 18 sati do 19 sati pjesme čitaju učenici 2.do 4.r. u višenamjenskoj prostoriji kraj knjižnice

**Poezija - svjetlost u mraku**

od 21 do 22 sata pjesme čitaju stariji učenici i učitelji  u holu škole

**DOBRODOŠLI SU SVI KOJI VOLE POEZIJU!**

**29.4.   županijska razina KVIZA : NIJE TAJNA LEKTIRA JE SJAJNA**



Pripreme za kviz su u tijeku.

Učenici 3. razreda su čitali knjige: Petar Pan, Pripovijest o dr.Dolittleu i Dnevnik Pauline P.,

a učenice 5.r. Charlie i tvornica čokolade, Svašta u mojoj glavi i Zabranjena vrata

u ožujku

Učenici 6.r.sudjelovali u radionici povodom Irskog tjedna u organizaciji KPD Sloga Pakrac.

Tema su Gulliverova putovanja.Knjižničarka je s učiteljicom Anjom Senić osmislila kviz na kojem je najuspješniji bio M.Kir, a učenici su prepričavali Put u Lilliput, igrali igre pantomime, pogađanja, preskakanja, igru narančom....





**ŠKOLSKI PROJEKT: KULTURA ŽIVLJENJA**

**Knjižničarka je s nastavnicom Vesnom Nemet i učenicima novinarima obišla sve radionice koje su održane na Dan grada, 19.3.2015.**

**Zabilježili smo najznačajnije i fotografirali učenike i uratke.**






**Školska razina kviza iz lektire za učenike trećih i petih razreda "Nije tajna - lektira je sjajna" održana je 25.2.2015. u 10.00 i 11.30 sati.**

**Pobjednička skupina trećih razreda je iz Prekopakre: Marin Bedić,Ena Bartoluci i Leon Martinović s osvojenih 48 bodova od 50 mogućih, a članovi pobjedničke skupine petih razreda su Sara Marin, Tihana Doležal i Elena Lenče s 41 bodom od 50.**

**Povjerenstvo, učiteljice: Maria Nemec, Nataša Majić i Anja Senić pomogle su pregledati rješenja i nadgledale tijek odvijanja kviza. Sve je prošlo u redu, a učenici su za uspomenu dobili straničnik s informacijama o kvizu.**

**Učenici su čitali knjige: Petar Pan, Pripovijest o dr.Dolittleu, Charlie i tvornica čokolade i Svašta u mojoj glavi**

Hvala  učenicima koji su sudjelovali, a pobjednicima **sretno**na županijskom natjecanju.



POPIS LEKTIRE nalazi se s lijeve str.u KNJIŽNICA kartica **učenici.**

**18.2.2015.  Zamjenica gradonačelnika, gđa  Anamarija Blažević, u školskoj knjižnici**

**Sa zadovoljstvom smo ugostili gđu Anamariju koja je došla  pogledati nove knjige koje nam je Grad  poklonio i donijela nove knjige u ime Zajednice žena Katarina Zrinski.**

**U kratkom zajedničkom druženju  porazgovarale smo o knjižnom fondu i potrebama za suvremenijom opremom. Dogovorile smo  daljnju suradnju.**